Salatut elämät – 2. esityskausi (1999–2000)

Salatut elämät -saippuasarjan toinen kausi esitettiin MTV3-kanavalla alkaen elokuussa 1999 ja päättyen toukokuussa 2000.

Kauden jaksot 91–180 julkaistiin DVD-bokseilla vuonna 2012. Osa kohtauksista sisältää tekijänoikeuksilla suojattua musiikkia, jotka on jouduttu peittämään uusilla musiikeilla.

Jaksojen 181–260 uudelleenjulkaisu ei ole saanut kaikkien tarvittavien osapuolten hyväksyntää.

Henkilöt

Päähenkilöt

Sivuhenkilöt

Tiivistelmä juonesta

Seppo Taalasmaa saa sydänkohtauksen kuultuaan Ullan pettäneen häntä vuosia sitten heidän ystävänsä Voitto Sutelan kanssa. Seppo toipuu, mutta ilmoittaa haluavansa avioeron. Seppo ja Ulla voittavat lotossa ison summan rahaa, mikä mutkistaa kuvioita. Kari palaa Helsinkiin ja valehtelee saavansa lapsen, jotta Seppo ja Ulla peruisivat eroaikeensa. Ulla antaa lottorahat salaa Karille, joilla tämä perustaa autokorjaamo Taalasbiilin.

Hanna ja Aleksi Salin ovat toisiinsa rakastuneita ja heillä on salasuhde. Hanna ei osaa päättää haluaako Jukan vai Aleksin ja pakenee Tukholmaan. Hän kuitenkin palaa takaisin ja valitsee Jukan. Jukka ja Hanna uusivat vihkivalansa. Hanna ja Aleksi eivät kuitenkaan kykene pysymään erossa toisistaan. Aleksi päättää ratkaista tilanteen lähtemällä ulkomaille Karin kanssa. Ulla todistaa Hannan ja Aleksin suudelmaa ja yrittää käräyttää heitä Jukalle huonoin tuloksin. Jukka ei halua Aleksin lähtevän ulkomaille Karin kanssa ja yrittää viivyttää tämän lähtöä piilottamalla Aleksin passin. Kari lähtee aluksi yksin, mutta Aleksi seuraa häntä perässä. Ulkomailla Aleksia puukotetaan ja hän palaa Suomeen. Suhde Hannan kanssa jatkuu. Hanna tulee raskaaksi, mutta isästä ei ole varmuutta.

Jenni ja Katja Vainio ovat olleet kiinnostuneita heidän alivuokralaisensa Tonin mystisestä Petristä, jonka he olettavat olevan tämän lapsi. Katja vierailee Tonin lapsuudenkodissa, jossa selviää Petrin olevan Tonin veli, joka vammautui lapsena ampuma-aseonnettomuudessa ja jäi henkisesti lapsen tasolle. Toni kertoo Katjalle aiheuttaneensa onnettomuuden.

Poliisi ottaa Akin kiinni epäiltynä Tyyne Puustisen taposta. Akille tarjotaan mahdollisuutta vapautua syytteistä, jos hän auttaa poliisia huumerikollisten kiinnisaamisessa. Kesken operaation Aki ottaa huumeet itselleen ja pakenee. Palattuaan Pihlajakadulle hän piiloutuu Laura Kivirannan asuntoon, josta hän välittää varastamiaan huumeita eteenpäin Lauran tietämättä. Laura suuttuu saatuaan tietää asiasta, mutta lupautuu silti Akin asianajajaksi oikeudenkäyntiin. Aki tuomitaan vankeuteen.

Katja ja Toni seurustelevat. Toni on kuitenkin ihastunut Jenniin ja jättää Katjan. Toni ja Jenni alkavat seurustella ja Katjan mielenterveys horjuu. Hän hakeutuu hoitoon psykiatriselle osastolle. Toni saa töitä Saksasta. Jenni ei kuitenkaan halua lähteä mukaan ennen kuin on varmistunut, että Katja voi hyvin. Toni lähtee yksin, mutta Jennin on tarkoitus tulla Saksaan myöhemmin. Vankilassa Akin sellitoveri seksuaalirikollinen Pertti ”Vemmu” Pihlaja on tutustunut Akin valokuvien kautta Jenniin ja kehittänyt tästä itselleen pakkomielteen. Vemmu vapautuu vankilasta ja järjestää itsensä töihin Barbaariin päästäkseen Jennin lähelle. Aki huolestuu ja yrittää järjestää itsensä vapaaksi päästäkseen varoittamaan Jenniä. Hän näyttelee kuuromykkää. Aki siirretään psykiatriseen sairaalaan, jossa Katja kohtaa hänet ja tajuaa heti, että hän vain esittää sairasta. Katjan epäilyjä ei kuitenkaan oteta vakavasti. Aki onnistuu lopulta pakenemaan, mutta ei ehdi tavoittaa Jenniä ennen kiinnijäämistään.

Ismo tapailee Pamela Johansson-nimellä esiintyvää yläluokkaista naista, joka kuitenkin tunnustaa olevansa oikealta nimeltään Päivi Jupponen ja kotoisin maalta. He alkavat seurustella ja muuttavat yhteen, mutta suhde kariutuu pian. Ismo tutustuu naispappi Rauni Koivukujaan.

Kalle kamppailee seksuaalisen suuntautumisensa kanssa. Hänellä syntyy suhde juristi Valtteri Elovirran kanssa. 

Valokuvaaja Atte Tenola on kiinnostunut Siljasta mallina ja heille syntyy mutkikas suhde Aten ollessa yhdessä myös pitkäaikaisen tyttöystävän kanssa. Silja lähtee vaihto-oppilaaksi ja Pihlajakadulle saapuu Chiqi Li. 

Miia saa tietää olevansa raskaana Mika Pajulle. Saku ajaa autoa huumeiden vaikutuksessa ja aiheuttaa onnettomuuden, jonka seurauksena Mika menehtyy. Mikan isä poliisi Tapani Paju yrittää vedota Miiaan, jotta tämä ei tekisi aborttia. Miia tekee kuitenkin abortin.

Jaksot

Tuotantotiimi

Lähteet

Aiheesta muualla 
 Salatut elämät - Episode List: 1999
 Salatut elämät - Episode List: 2000

Salatut elämät -esityskaudet